Mi akken i yessuter uselway n tmezgida afus n salma, Fares karama yessusem kan ur as-yerri ara tiririt, maca imeṭṭawen ɣlin-as-d. Anwa ababat ur nettru ara ɣef was ma ara teǧǧ yelli-s axxam-is, ad truḥ s axxam n urgaz-is, akken ibɣu teqreb, akken ibɣu meqqer uxxam wiɣer ara truḥ, xas ɣeryiɣrem ara truḥ. Anwa argaz i wumi ur d-ittḥerrik ara wul-is asma ara teffeɣ yellis seg uxxam-is ɣer uxxam n medden, taqcict-nni i d-irebba s ufus-is, tella d tagruḍ ttettazzal tetturar sdat-s, cwiṭ cwiṭ tettimɣur tuɤal d tilemẓit, armi i tuɣal d tameṭṭut tuweḍ-d i zzwaǧ.